La gloriola che smatga

Dad Anthony de Mello

Ina giada è in um vegnì tar il medi ed ha ditg: “Signur docter, jau hai in sgarschaivel mal il chau, dolurs ch’jau na rabitsch mai davent. Na pudessas Vus dar a mai insatge encunter quai?”
“Senz’auter”, ha il medi respundì, “ma l’emprim vuless jau anc sclerir intginas chaussas. Schai ina giada, bavais Vus alcohol?”
“Alcohol?” ha l’um ditg rigurus ed in pau indignà. “Da questas tarladidas chaussas na tutg jau mai en.” “E co vesi ora cun il fimar?” “Jau chat che fimar saja insatge disgustus. Mai en mia vita na hai jau gnanc tutgà en il tubac.” 
“Perdunai, igl è in pau ina dumonda penibla, dentant, Vus enconuschais ils umens ... giais Vus la notg per las pitgognas?”
“Natiralmain betg. Tgi crajais Vus ch’jau sun? Jau vom a letg mintga saira sin il pli tard a las diesch.”
“Schai ina giada”, ha il medi sinaquai dumandà, “quest mal il chau che Vus avais, è quai ina dolur murdenta e recenta?”
“Gea”, ha l’um ditg. “Exact, gist uschia èsi – ina dolur murdenta e recenta.”
“Fitg simpel, mes char! Voss problem è quel che Vossa gloriola, Voss rintg da sontg, giascha memia stretg sin il chau. Nus stuain mo schluccar in pau ella.”